১৯৮৪ শিখ-বিরোধী দাঙ্গা
১৯৮৪ শিখ বিরোধী দাঙ্গা বা ১৯৮৪ শিখ গণহত্যা বলতে শিখ দেহরক্ষীর দ্বারা হওয়া ইন্দিরা গান্ধীর হত্যার প্রতিশোধ পূরণে ভারতীয় শিখদের বিরুদ্ধে চালানো শিখ বিরোধী উন্মত্ত জনতা, মূলতঃ ভারতীয় জাতীয় কংগ্রেসের সদস্যদের চালানো এক কার্যসূচীকে বোঝায়। সেই কান্ডে সমগ্র ভারতবর্ষে ২৮০০জন লোকের মৃত্যু হয়েছিল ; কেবল দিল্লীতে মৃত্যু হয়েছিল ২১০০জনের। কেন্দ্রীয় অনুসন্ধান বুরোর মতে, এই হিংসাত্মক ঘটনা দিল্লী পুলিশ ও কেন্দ্রীয় সরকারের সমর্থনে সংঘটিত হয়েছিল । ইন্দিরা গান্ধীর মৃত্যুর পর পুত্র রাজীব গান্ধীকে প্রধানমন্ত্রীর স্থলাভিষিক্ত করা হয়েছিল এবং এই দাঙ্গার প্রসংগে তার মন্তব্য ছিল, “যখন একটি বড় গাছ ভেঙে পড়ে, তখন চারপাশের মাটি কাঁপবেই”